b"\n_START_ARTICLE_\nJefferson Antonio Montero Vite\n_START_SECTION_\nInicis\n_START_PARAGRAPH_\nJefferson Montero va comen\xc3\xa7ar jugant en les categories juvenils de l'Emelec. Des d'all\xc3\xa0 fou traspassat a un equip de la Segona Divisi\xc3\xb3 on despr\xc3\xa9s de d'alguna cessi\xc3\xb3 i de marcar uns registres prou bons marx\xc3\xa0 al Vila-real CF, equip amb el qual firm\xc3\xa0 un contracte per cinc temporades.\n_START_SECTION_\nVila-real CF\n_START_PARAGRAPH_\nDespr\xc3\xa9s d'una gran temporada amb l'equip filial groguet, el Vila-real CF B, a la Segona Divisi\xc3\xb3 Espanyola, ascend\xc3\xad al primer equip. El seu debut en competici\xc3\xb3 oficial fou a la UEFA Europa League davant l'FC Dnepr._NEWLINE_El 29 d'agost del 2010 debut\xc3\xa0 en la primera jornada de la Lliga 2010/11. On fou considerat el millor jugador del seu equip, tot i aix\xc3\xb2 acab\xc3\xa0 perdent 1-0 davant la Reial Societat.\n_START_SECTION_\nLlevant UE\n_START_PARAGRAPH_\nEl 31 de gener del 2011, l'\xc3\xbaltima jornada del mercat d'hivern, s'oficialitz\xc3\xa0 la seua cessi\xc3\xb3 al Llevant UE. Els pocs minuts de qu\xc3\xa8 disposava a l'equip de La Plana van acabar confirmant la sortida de l'equatori\xc3\xa0. Va debutar en la 23a jornada de Lliga contra l'Almeria CF, substituint al minut 74 a Xisco Mu\xc3\xb1oz, el partit acab\xc3\xa0 amb vict\xc3\xb2ria del Llevant UE per 1-0. En finalitzar la temporada va tornar a la disciplina de l'equip de La Plana.\n_START_SECTION_\nReal Betis\n_START_PARAGRAPH_\nEl 28 de juny de 2011 es va fer oficial la cessi\xc3\xb3 de l'equatori\xc3\xa0 a l'equip andal\xc3\xbas. L'acord va ser per un any, fitxa del jugador a c\xc3\xa0rrec del Betis i sense opci\xc3\xb3 de compra.\n_START_SECTION_\nMonarcas Morelia\n_START_PARAGRAPH_\nL'estiu del 2012 es va fer oficial el seu fitxatge pel Monarcas Morelia mexic\xc3\xa0. Sign\xc3\xa0 un contracte de tres anys."